Johannes Moe

Johannes Moe (født 24. april 1926 i Modalen, død 19. september 2023 i Trondheim) var en norsk bygningsingeniør. Moe var professor i skipsbygging, og dr.techn. fra Norges tekniske høgskole (NTH) i Trondheim. Han hadde en rekke sentrale verv innen utdanning, forskning, teknologiutvikling og samfunnsliv.

Moe vokste opp i Modalen i Hordaland og studerte på 1950-tallet ved NTH, hvor han ble sivilingeniør. Deretter fulgte  forskningsopphold i USA og i 1962 utnevnelse til professor i skipsbygging ved samme institusjon

Moe ble valgt til rektor ved NTH i 1972 og var deretter SINTEF-direktør i perioden 1976–1989. Han hadde mange viktige nasjonale verv. Blant annet var han president for Norges Tekniske Vitenskapsakademi i perioden 1993–1998. Moe publiserte sine erindringer fra et langt liv i boken På tidens skanser.

Referanser

Eksterne lenker 
 Johannes Moe - Store norske leksikon
 Johannes Moe - Norsk biografisk leksikon
 Johannes Moes private arkiv finnes ved NTNU Universitetsbiblioteket 

Personer tilknyttet SINTEF
Professorer ved NTH
Æresmedlemmer av Norges Tekniske Vitenskapsakademi
Gunnerusmedaljen
Rektorer ved NTH
Kommandører av St._Olavs_Orden